Černíč (prírodná pamiatka)

Černíč je prírodná pamiatka ev. č. 53, ktorá sa nachádza pri obci Černíč v okrese Jihlava. Správa AOPK ČR.

 Ochrana 
Predmetom ochrany je plytký prietokový rybník na sútoku Moravskej Dyje a Myslůvky, ktorý je refúgiom vodného vtáctva s veľmi bohatou kvetenou.

 História 
Ohrozené a vzácne druhy vodných makrofytov postupne vymizli na prelome sedemdesiatych a osmdesiatych rokov 20. storočia, predovšetkým ako dôsledok postupnej eutrofizácie a zanášania rybníka sedimentami. Pri povodni v roku 1985 bola pretrhnutá hrádza rybníka a rybník vypustený. Rybník bol iba provizorne opravený a napustený. V minulých rokoch prešiel rybník rekonštrukciou a čiastočným odbahnením. 

 Flóra 
Medzi významné rastliny nachádzajúce sa na lokalite môžeme zaradiť napríklad: červenavec plávajúci (Potamogeton natans), horčiak obojživelný (Persicaria amphibia), diablik močiarny (Calla palustris) a rozpuk jedovatý (Cicuta virosa).

 Fauna 
Mokrade na brehoch rybníka poskytujú vhodný biotop pre niektoré typy obojživelníkov a plazov: skokan ostropyský (Rana arvalis), skokan krátkonohý (Pelophylax lessonae), ropucha bradavičnatá (Bufo bufo) a užovka obojková (Natrix natrix).

Z vtákov sa na území vyskytujú kaňa močiarna (Circus aeruginosus), slávik modrák (Luscinia svecica). Veľkú kolóniu tvorí čajka smejivá (Larus ridibundus). 

Porasty v litorále sú biotopom početnej populácie myšky drobnej (Micromys minutus). 

 Referencie 

 Pozri aj 
 Zoznam chránených území v okrese Jihlava

 Iné projekty 

 Externé odkazy  
 Vyhláška Ministerstva kultúry o zriadení chráneného územia 
 Na stránke BioLib.cz 
 Kultúrne a prírodné dedičstvo Vysočiny  
 Rybník na oficiálnej stránke mesta Telč 

 Zdroj 
}

Kategória:Chránené územia v okrese Jihlava
Kategória:Rybníky v Kraji Vysočina
Kategória:Křižanovská vrchovina
Kategória:Vodstvo okresu Jihlava
Kategória:Povodie Moravskej Dyje
Kategória:Černíč